HENG วิ่ง 10% เก็งกำไร Q2 ทะลุ 85 ลบ. โบรกชี้สินเชื่อโตแกร่ง เคาะเป้า 3.60 บ.
HENG วิ่ง 10% นักลงทุนเข้าเก็งกำไรไตรมาส 2 แตะ 88 ลบ. โต 83% โบรกชี้สินเชื่อโตแกร่งหนุนจากสินเชื่อเช่าซื้อรถยนต์มือสองและสินเชื่อทะเบียนรถยนต์ แนะนำราคาเป้าหมาย 3.60 บ.
HENG วิ่ง 10% นักลงทุนเข้าเก็งกำไรไตรมาส 2 แตะ 88 ลบ. โต 83% โบรกชี้สินเชื่อโตแกร่งหนุนจากสินเชื่อเช่าซื้อรถยนต์มือสองและสินเชื่อทะเบียนรถยนต์ แนะนำราคาเป้าหมาย 3.60 บ.
25 ก.ค. 2565

ผู้สื่อข่าวรายงานว่า วันนี้ (25 ก.ค.65) ราคาหุ้น บริษัท เฮงลิสซิ่ง แอนด์ แคปปิตอล จำกัด (มหาชน) หรือ HENG ณ เวลา 10:14 น. อยู่ที่ระดับ 3.42 บาท บวก 0.30 บาท หรือ 9.62% สูงสุดที่ระดับ 3.48 บาท ต่ำสุดที่ระดับ 3.28 บาท ด้วยมูลค่าการซื้อขาย 67.90 ล้านบาท

บล.กสิกรไทย ระบุในบทวิเคราะห์ว่า HENG จะรายงานกำไรไตรมาส 2 อยู่ที่ 88 ล้านบาท เพิ่มขึ้น 33% จากไตรมาสก่อน และเพิ่มขึ้น 83% จากช่วงเดียวกันของปีก่อน มาจากการเติบโตของกำไรที่แข็งแกร่งจากไตรมาสก่อน คาดจะได้แรงหนุนจากการเติบโตของสินเชื่อที่ 5% หนุนจากสินเชื่อเช่าซื้อรถยนต์มือสองและสินเชื่อทะเบียนรถยนต์ ผลตอบแทนสินเชื่อที่สูงขึ้น 4% จากไตรมาสก่อน และต้นทุนความเสี่ยงของสินเชื่อที่ลดลงเป็น 3.50% จาก 4.05% ในไตรมาส 1
ทั้งนี้เป็นผลมาจากการตั้งสำรองพิเศษ (Management overlay) ที่ลดลงจากการย้ายลูกค้าไปสู่การปรับโครงสร้างหนี้ระยะยาว คาดว่า HENG จะมีเงินกู้ภายใต้การปรับโครงสร้างหนี้ระยะยาว 1.50 พันล้านบาท ในไตรมาส 2 ซึ่งส่วนใหญ่เป็นแผนการปรับโครงสร้างหนี้ของ ธปท. (มาตรการสีฟ้า) ยังคงแนะนำ “ซื้อ” ราคาเป้าหมาย 3.60 บาท